ધારી તાલુકાના હિરાવા ગામે ભાગીયુ રાખી કામ કરતા રાજુ બાલા મકવાણાએ ગામના જયંતિ નારણ રાખોલીયાની ૧૦ વિદ્યા ખેતીમાં ચોથાભાગે વાડી વાવવા રાખેલ હોય જેમાં ગઈકાલે રાજુ બાલા વાડીએ ગયા હતા ત્યારે વાડી માલિકે પાણી વાળવા કેમ આવ્યો નહોતો તેવુ જણાવી હવે વાડીમાં ચોથો ભાગ નહી મળે તેવુ જણાવતા ભાગીયાએ ભાગ તો દેવો પડે તેવુ જણાવતા વાડી માલિકે ઉશ્કેરાઈ જઈ બાજુમાં પડેલ પાવડો ઉપાડી ભાગીયા ઉપર હુમલો કરતા ભાગીયાને તાત્કાલિક વધુ સારવાર અર્થે અમરેલી સિવીલ હોસ્પિટલ ખાતે ખસેડવામાં આવ્યો હતો જયારે પોલીસે વાડી માલિક સામે ગૂન્હો નોંધી ધોરણસરની કાર્યવાહી હાથ ધરી છે.